ส่งท้าย "เดือนการฟังแห่งชาติ" National Month of Listening (NMoL) แคมเปญดี มีคุณภาพ จาก ธนาคารจิตอาสา และ ความสุขประเทศไทย

#เพราะโลกนี้ต้องการคนรับฟัง #เดือนการฟังแห่งชาติ
#NationalMonthofListening #NMoL #สสส

ในหลายประเทศที่ความเหงาและความโดดเดี่ยวเพิ่มมากขึ้น เดือนพฤศจิกายนปีนี้ ความสุขประเทศไทย และ ธนาคารจิตอาสา จึงมีแนวคิดที่นำเรื่องของการฟังมาใช้สร้างการสัมพันธ์เชื่อมโยง เป็นที่มาของแคมเปญ "เดือนการฟังแห่งชาติ" National Month of Listening (NMoL) ครั้งแรกของประเทศไทยและครั้งแรกของโลก ซึ่งร่วมกับเครือข่ายภาคีหลากหลายองค์กร โดยการสนับสนุนจาก สำนักงานกองทุนสนับสนุนการสร้างเสริมสุขภาพ (สสส.) ชวนผู้คนทุกเพศทุกวัย มาสัมผัสประสบการณ์การฟังที่ดี

ตลอดทั้งเดือนพฤศจิกายน กิจกรรมแบ่งเป็น 2 รูปแบบ ได้แก่
1) Listenian Space พื้นที่รับฟังในที่สาธารณะ อย่างในสวน คาเฟ่ ห้าง เรือเป็ด หรือรถ ซึ่งแต่ละพื้นที่ได้การสนับสนุนพื้นที่จากเจ้าของที่ใจดี เช่น เดอะมอลล์ กรุ๊ป, MuvMi, the COMMONS, BEAUTRIUM, ร้าน 786 Salon, สวนโมกข์กรุงเทพ และ กรุงเทพมหานคร ที่เอื้อเฟื้อสถานที่ให้จัดกิจกรรม และเหล่าอาสารับฟังที่ตั้งใจรับฟังทุกๆ คนอย่างเต็มที่ ไม่ตัดสิน และใส่ใจความรู้สึก เป็นพื้นที่ปลอดภัยให้แก่ผู้ที่มาร่วมงานอย่างดี
2) Listenian Class เวิร์กชอปเรียนรู้การฟังด้วยใจ ในประเด็นต่างๆ ที่ต้องพบเจอในชีวิต อาทิ คนต่างวัย คนรัก พ่อแม่ ฯลฯ โดยได้รับความร่วมมือเป็นอย่างดีจากเครือข่ายภาคีสร้างเสริมสุขภาวะทางปัญญาหลากหลายองค์กร พาให้ผู้เข้าร่วมได้ฝึกทักษะพื้นฐานการฟังเพื่อสร้างความสัมพันธ์อันดี

ทั้ง Space และ Class เปิดโอกาสให้ผู้คนได้เข้าถึงกิจกรรมมากกว่า 1,500 คน ให้ผู้เล่าได้เล่าในสิ่งที่อยากเล่าไม่ว่าจะเป็นเรื่องดีหรือร้ายที่นี่ยินดีรับฟัง ผู้เรียนได้เรียนรู้ทักษะการฟังเพื่อนำไปใช้กับตัวเองหรือพัฒนาความสัมพันธ์กับคนรอบข้างได้ เหล่านี้เป็นผลลัพธ์ของแคมเปญเดือนการฟังแห่งชาติ เพื่อส่งเสริมให้คนในสังคมรู้สึกเชื่อมโยงกับคนอื่นๆ

ยังมีแคมเปญดีดี ที่รอให้คุณมาร่วมสัมผัสประสบการณ์ เพื่อไม่ให้พลาดสามารถติดตามข่าวสารกิจกรรมได้ที่ เพจ ความสุขประเทศไทย และ เว็บไซต์
#เพราะโลกนี้ต้องการคนรับฟัง #เดือนการฟังแห่งชาติ #NationalMonthofListening #NMoL #สสส